Uutisissa: Yksi aikakausi on päättynyt.
Kuningatar Elisabet hallitsi Britanniaa 71 vuotta.
Katsaus historiallisen monarkin perintöön -
ja syvään kristilliseen uskoon.
Ja: Armenian kristityt vihollisten ympäröiminä -
suojanaan vain ohut rivistö venäläissotilaita.
Kamppailu kansan ja kulttuurin säilyttämisestä.
Lisäksi: Ei enää miehiä ja naisia.
Maailman terveysjärjestö yrittää laajentaa sukupuolen määritelmää.
KRISTILLISEN MAAILMAN UUTISET
Hei ja tervetuloa uutisten pariin.
Maailma muistelee kuningatar Elisabet II:n elämää ja perintöä.
Iso-Britannia viettää suruaikaa.
Kuningatarta kunnioitetaan elämänmittaisen palvelemisen -
ja lujan uskon tähden. CBN:n Brody Carter jatkaa.
Tulta.
Kunnialaukauksia, kukkia, hiljaisia hetkiä -
ja koskettavia kunnianosoituksia kuningatar Elisabet II:n muistolle.
Kuningatarta kunnioitettiin kaikkialla.
Pääministeri Liz Truss: kuningatar oli modernin Britannian kallio.
Maamme kasvoi ja kukoisti hänen alaisuudessaan.
Hänen ansiostaan Britannia on niin suuri kuin se nyt on.
Palatsin yllä loisti kaksoissateenkaari -
hetki kansaa koskettaneen kuolinilmoituksen jälkeen.
Tuntuu musertavalta. En voi uskoa tätä.
Sitä tiesi odottaa, mutta kun se sitten tapahtuu, se on surullista.
Elisabet syntyi Yrjö VI:lle. Hänestä tuli Walesin prinsessa sodan aikana -
ja kuningatar 25-vuotiaana vuonna 1952 isän kuoltua syöpään.
Pääministeri Winston Churchill ja muut arvovieraat seuraavat, -
kuinka Canterburyn arkkipiispa kruunaa Elisabetin -
2,7 kiloa painavalla kruunulla.
Näyttävyydestä, johtajuudesta -
ja kristillistä uskoa korostavista lausunnoista tunnettu Elisabet -
löysi uskonystävän evankelista Billy Grahamista.
Kristuksen opetukset ja oma tilivelvollisuuteni Jumalan edessä -
luovat puitteet, joiden mukaan yritän elää.
Kuten te monet, minäkin olen vaikeina aikoina saanut lohtua -
Kristuksen sanoista ja esimerkistä.
Britannian monarkki on tietyllä tavalla Englannin kirkon pää.
Hän otti sen tehtävän tosissaan.
Nicoletta Gullace, Britannian historian tutkija New Hampshiresta: -
Hän kävi säännöllisesti jumalanpalveluksissa.
Ja kuten toit esiin, hän piti kansalle joka joulu -
lämpimän ja innoittavan puheen.
Ulkosuhteiden hoito ja kruunun loisto keräsivät ihailua ympäri maailman.
Tämä varmasti ravistelee brittejä, -
mutta se vaikuttaa myös koko kansainyhteisössä.
Jotkut pitivät häntä hallitsijana, -
vaikka he asuivatkin itsenäisissä valtioissa.
Britanniassa juhlistettiin hiljattain monarkin 70-vuotista valtakautta.
Se on Britannian historian pisin valtakausi.
Kuningatar kuoli Balmoralin linnassa Skotlannissa.
Charles kruunataan myöhemmin, vaikka hänestä tulikin jo kuningas.
Hänestä tuli kuningas sillä hetkellä, kun kuningatar kuoli.
Valta siirtyy automaattisesti.
Kuningattaren arkku on esillä Westminster Hallissa.
Hautajaiset pidetään Westminster Abbeyssä.
Seuraamme liittyy Peter Wooding Global News Alliance -uutistoimistosta.
Kiitos, että tulit lähetykseen. Kuvailepa kuningattaren uskoa.
Joulupuheissaan hän otti usein esiin uskonsa Jeesukseen Kristukseen.
Se tuntuu vaikuttaneen vahvana hänen elämässään läpi elämän.
Jo ensimmäisessä joulupuheessaan 70 vuotta sitten vuonna 1952 -
hän sanoi: "Rukoilkaa, että Jumala antaa minulle viisautta ja voimaa -
hoitaa velvollisuuteni -
ja että voin uskollisesti palvella Häntä ja teitä kaikki elämäni päivät."
Vuonna 2002 hän sanoi: "Luotan uskon ohjaavan minua -
hyvinä ja huonoina aikoina." Ja viimeisessä joulupuheessaan: -
"Uskoni kallio on ollut Jeesus, -
jonka opetukset ovat siirtyneet ajasta aikaan."
Hän oli innoitus loppuun saakka.
Hän piti esillä luottamustaan Kristukseen -
hallitessaan uskomattomat 70 vuotta.
Mikä on hänen perintönsä Britannialle ja maailmalle?
Sen voi kiteyttää kahteen sanaan, nöyrä palvelija.
Kruunajaisissaan vuonna 1952 hän lupasi olla nöyrä palvelija.
Kun on viimeisen vuorokauden aikana kuullut kunnianosoituksia -
eri maista, järjestöistä ja elämän eri osa-alueilta, -
kaikki sanovat, että hän sai tapaamansa ihmiset tuntemaan, -
että he ovat ainoita huoneessa.
Hän oli vaatimaton ja ystävällinen. Myös Franklin Graham sanoi, -
että Billy Graham tapasi Elisabetin useasti -
ja arvosti sitä, miten tämä kertoi aina uskostaan.
Uskon, että hänet tullaan muistamaan nöyränä palvelijana.
Mitä hautajaisista ja Charlesin kruunajaisista tiedetään?
Tänä iltana St Paulin katedraalissa pidetään muistotilaisuus.
Samaan aikaan Charles III pitää ensimmäisen puheensa kuninkaana.
Se televisioidaan. Hautajaispäivää ei ole vielä vahvistettu.
Hautajaiset pidettäneen 10 tai 11 päivän päästä.
Sitä ennen on 10 päivän suruaika.
Tapahtumia, kuten urheilutapahtumia ja konsertteja, -
on peruttu kunnioituksesta kuningatarta kohtaan.
Kuningas Charlesin sanotaan olevan uskonnonvapauden puolustaja.
Mitä voit kertoa siitä?
Ikään kuin ollakseen loukkaamatta muita uskontoja -
hän ei sanonut kuten kuningatar, joka aina sanoi olevansa uskon puolustaja.
Sen sijaan Charles sanoi v. 1994, että hän olisi uskontojen puolustaja.
Se aiheutti sen verran polemiikkia, -
että hän perui hieman puheitaan 7 vuotta sitten ja sanoi, -
että kuninkaana hän tulee olemaan uskon puolustaja.
Hienoa. Kiitos ajatuksistasi ja mukanaolostasi.
Tulossa: vihollisten ympäröimää armenialaisten kristittyjen yhteisöä -
uhkaa kulttuurin ja elämän tuhoaminen.
Paavalin kirje efesolaisille on Raamatun hienoimpia kirjoja.
Hän kertoo, keitä olemme Kristuksessa ja miten elää voittoisasti.
CBN:n "Putting on the Armor of God". Uusi äänitallenne Pat Robertsonilta.
Se antaa ymmärrystä Jumala-suhteesta -
ja neuvoo suhteessa puolisoon, lapsiin -
työkavereihin ja muihin kristittyihin.
Rohkaistu kuuntelemalla Efesolaiskirjettä Patin lukemana.
Rukoilen, että Herra siunaa sinua kuunnellessasi Sanaa -
ja että kasvat Hänen rakkautensa, voimansa -
ja suunnitelmansa tuntemisessa.
Ryhdy CBN:n kumppaniksi soittamalla ruudun numeroon -
tai osoitteessa cbn.com, niin lähetämme tuotteen.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Hei taas. Moni ei välttämättä tunne -
Euraasiassa sijaitsevaa pientä Vuoristo-Karabahin aluetta.
Pieni autonominen, kristittyjen armenialaisten asuttama alue -
sijaitsee muslimimaa Azerbaidžanin sisällä.
Järjestely on entisen Neuvostoliiton perua.
Azerbaidžan on häirinnyt aluetta Neuvostoliiton hajoamisesta asti.
Se yritti ajaa ihmiset pois ja anastaa maat -
ensin 1980-luvun lopulla ja uudelleen vuonna 2020.
Christian Solidarity Intl. -järjestö on auttanut kansaa pitkään.
Toimittaja Billy Hallowell jututti järjestön Joel Veldkampia, -
joka analysoi päällä olevaa kriisiä.
Azerbaidžan yritti hävittää Karabahin armenialaiset kristityt -
vuosina 1988―1994 mutta hävisi.
Tuloksena Karabahin armenialaiset kristityt saivat autonomian.
Konflikti oli lukkiutuneena vuoteen 2020 asti. Se ei ratkennut täysin, -
mutta ainakin Karabahissa vallitsivat vapaus, itsenäisyys ja rauha.
Sitten Azerbaidžan hyökkäsi uudelleen vuonna 2020.
Sillä kertaa se voitti.
Sota oli julma. 44 päivässä kuoli 7 000 ihmistä.
Noin 35 000 kristittyä ajettiin kodistaan.
Karabahin armenialaiset kristityt menettivät paljon maata.
Nyt Azerbaidžan piirittää aluetta sotilaallisesti lähes kokonaan.
Heidän välissään on vain pieni joukko venäläisiä rauhanturvaajia.
Ja nyt ei ole hyvä juttu, jos Venäjä on ainoa turva.
Tässähän muslimimaa hyökkää kristityn vähemmistön kimppuun.
Vaikuttaa siltä, että kysymyksessä on kristittyjen vaino.
Onko oikein kuvailla tilannetta niin?
On siinä mielessä, että vahvempi valta haluaa tuhota kristityn väestön.
Azerbaidžanin hallinto on sekulaari.
Se ei välttämättä pyri islamin ylivaltaan, -
mutta se pitää tätä erillistä kristittyä väestönosaa uhkana, -
jonka se haluaa pyyhkiä pois.
Järjestömme nimessä on sana "solidaarisuus".
Kristityt veljemme ja sisaremme yritetään hävittää.
Haluamme auttaa ja tukea heitä.
Puhutaanpa siitä hieman. Millaista työtä järjestönne tekee?
Olen lukenut teidän tuottamaanne tietoa.
Kiitos, että tuotatte sitä ja asia tulee ihmisten tietoon.
Mitä järjestö on tehnyt konfliktin aikana?
Ensimmäisessä sodassa 1990-luvun alussa koko Vuoristo-Karabah -
oli saarrettu. Sinne oli vaikea saada lääkkeitä ja ruokaa.
Vuokrasimme helikoptereita ja lentokoneita -
ja veimme sinne ruokaa ja lääkkeitä ilmateitse.
Raportoimme kentällä ihmisoikeusloukkauksista.
Järjestömme oli todistamassa ensimmäisenä -
Maragan joukkomurhan seurauksia vuonna 1992.
Sodan puhjettua vuonna 2020 -
olemme auttaneet pakolaisia löytämään asunnon, -
maksaneet lämmityskuluja ja hankkineet tarvikkeita -
elinkeinon käynnistämiseen uudella kotiseudulla, yleensä Armeniassa.
Tuemme modernia kuntoutuskeskusta, joka auttaa sodassa haavoittuneita, -
vammaisia lapsia ja muita, joilla on erityistarpeita.
Selittäisitkö vielä, -
että jos Venäjä yhtäkkiä ei olisikaan siellä ylläpitämässä järjestystä, -
mitä ihmisille tapahtuu. Mikä on pahin skenaario?
Pahin skenaario on kansanmurha.
Aina kun Azerbaidžan on vallannut alueita, -
joilla asuu armenialaisia siviilejä, nämä joko teloitetaan -
tai viedään, eikä heistä kuulla sen koommin.
Viimeksi käydyn sodan aikana azerisotilaat itse kuvasivat videolle, -
kun he leikkasivat 69-vuotiaan siviilin pään irti.
Mies oli vain päättänyt jäädä kotiinsa pitämään huolta talostaan.
Sotilaat vain tulivat ja tappoivat hänet.
Armenialaisten on mahdotonta elää azerien hallinnon alla.
Jos Azerbaidžan valloittaa alueen, se on sitten siinä.
Armenialaisten taru alueella on ohi.
Muilla azerien valtaamilla alueilla -
on pyyhitty pois paitsi väestö myös historia.
Tuhansia vuosia vanhoja kirkkoja, hautausmaita, -
veistoksia ja kirjoituksia on jyrätty jälkeäkään jättämättä.
Joel kehottaa amerikkalaisia vastustamaan -
Azerbaidžanin sotilaallista tukemista.
Siitä ja Vuoristo-Karabahin asukkaiden auttamisesta on lisää tietoa -
kotisivuillamme cbnnews.com.
Tulossa: Seurakunta ja transliike. Asiantuntijat neuvovat, -
kuinka kristityt voivat suhtautua kuumaan aiheeseen rakkaudellisesti.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalla.
Polvi polvelta siirrämme eteenpäin -
tietämystämme, arvojamme ja vahvuuksiamme.
Uudessa äänikirjassa "Putting on the Armor of God" -
Pat Robertson lukee Efesolaiskirjettä.
"Olkaa toisianne kohtaan ystävällisiä, hyväsydämisiä, -
anteeksiantavaisia toinen toisellenne, -
niinkuin Jumalakin on Kristuksessa teille anteeksi antanut."
Löydä Jumalan valtakunnan tietämys, arvot ja voima -
ja välitä ne seuraavalle polvelle. Tilaa heti.
Maailman terveysjärjestö WHO haluaa muuttaa käsitystä sukupuolesta.
WHO:n laatima sukupuolten tasa- arvon valtavirtaistamisen käsikirja -
opettaa sukupuolirooleista terveyden saralla.
Sen nojalla laaditaan mm. käytänteitä ja lakeja.
Uudessa versioehdotelmassa aiotaan viedä sukupuolen määritelmä -
"yli miehen ja naisen leimojen".
Tällä yritetään pelotella -
ja valtavirtaistaa tietty ajattelu- ja puhetapa -
sekä muuttaa perhekäsitys. Kristittyjen pitää olla valmis puolustamaan sitä.
Käsikirja julkaistaan lähikuukausina.
Seksuaalivähemmistöt näkyvät politiikassa, -
koulutuksessa ja viihteessä. Yhä useammassa perheessä -
on seksuaalivähemmistöön kuuluvia lapsia.
Charlene Aaron kertoo, miten seura- kunta voi auttaa asian kohtaamisessa.
Disney ei peräänny sitoumuksestaan edistää LGBT-agendaa.
Sen uusi elokuva "Thor: Love and Thunder" -
on täynnä LGBT-elementtejä. Osa kristityistä boikotoikin elokuvaa.
Mutta miten seurakunnan tulisi kohdata asia ja samalla tarjota -
rakkautta, toivoa ja eheytymistä?
Olin uskossa. Tunsin Jeesuksen ja Raamatun, mutta silti olin suhteissa.
Jeff Johnston, joka aiemmin eli homo- suhteessa, muistelee kaapista tuloa.
Vanhemmat olivat murheissaan siitä, että olin kamppaillut ne vuodet.
He rakastivat minua ja sanoivat sen.
He sanoivat: "Jos on jotain, missä voimme auttaa, kerro meille."
Johnston toimii analyytikkona Focus on the Family -järjestössä.
Hän evästää vanhempia keskusteluihin sukupuoli-identiteetistä.
Vanhempien on tärkeää alkaa opettaa lapsille jo hyvin nuorena, -
mikä on Jumalan suunnitelma ihmiselle, suhteille ja avioliitolle.
Tässä vaiheessa ei vielä puhuta seksistä.
Z-sukupolvesta eli vuosina 1997―2003 syntyneistä amerikkalaisista 21 % -
sanoo kuuluvansa seksuaali- ja sukupuolivähemmistöön.
Osuus on tuplaten milleniaalien osuus.
Johnston rohkaisee vanhempia olemaan kiinnostuneita.
Olen nähnyt tämän hajottavan perheitä.
Rohkaisen vanhempia vaalimaan suhdetta lapseen kaikin keinoin, -
samalla kun pitää kiinni Raamatun totuudesta.
Center for Faith, Sexuality and Gender -järjestön Preston Sprinkle -
sanoo usein samaa vanhemmille, -
jotka hakevat apua lasten identiteettikriiseissä.
Totuutta ei pidä sokerikuorruttaa tai vesittää.
Mutta kuten hyvien lähetystyöntekijöiden, -
meidän pitää keksiä, miten totuus viestitetään niin, -
että nuoret kuulevat ja uskovat sen ja juhlivat sitä.
Sprinkle on kirjoittanut aiheesta useita kirjoja.
Hän teroittaa hienotunteisuutta ja myötätuntoa keskusteluissa.
Jos 13-vuotiaani yhtäkkiä ilmoittaisi, -
mitä pronomineja ja nimeä hän haluaa käytettävän, -
haluaisin hienotunteisesti selvittää, mikä siinä on taustalla.
Tärkeintä on osoittaa, että välittää toisesta ihmisenä -
ja välittää siitä, mitä hän käy läpi.
Aihe on kiperä monille, jotka pitävät kiinni -
Raamatun sanasta 1. Moos. 1:27: "mieheksi ja naiseksi hän loi heidät".
Sprinkle sanoo, että yhä useampi seurakunta on avoin keskusteluille -
mutta osa epäröi.
Olisi vastuutonta olla auttamatta Jumalan meille uskomia ihmisiä -
yhdessä tämän ajan polttavimmista eettisistä kysymyksistä.
Asiaa on mahdollista tarkastella armossa ja totuudessa.
Uskon, että seurakunnat kasvaisivat, jos ihmiset huomaisivat, -
että seurakunta osallistuu keskusteluun mielekkäällä tavalla.
Jotkut voisivat lähteä, mutta enemmän olisi niitä, -
joille se olisi positiivinen yllätys. Jotenkin olemme onnistuneet -
valitsemaan hiljaisuuden, mutta v. 2022 se ei ole enää vaihtoehto.
Sprinklen mukaan seurakunnan tehtävä on puolustaa -
Raamatun totuutta armollisesti.
Ihmisten kohtaaminen oikeasti voi muuttaa ennakkokäsityksiä.
Kuuntele, keskustele, esitä kysymyksiä.
Se ei tarkoita, että on samaa mieltä, -
mutta se puhuttelee, kun kristitty on kiinnostunut ihmisenä.
Charlene Aaron, CBN News.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Paavalin kirje efesolaisille on Raamatun hienoimpia kirjoja.
Hän kertoo, keitä olemme Kristuksessa ja miten elää voittoisasti.
CBN:n "Putting on the Armor of God". Uusi äänitallenne Pat Robertsonilta.
Se antaa ymmärrystä Jumala-suhteesta -
ja neuvoo suhteessa puolisoon, lapsiin -
työkavereihin ja muihin kristittyihin.
Rohkaistu kuuntelemalla Efesolaiskirjettä Patin lukemana.
Rukoilen, että Herra siunaa sinua kuunnellessasi Sanaa -
ja että kasvat Hänen rakkautensa, voimansa -
ja suunnitelmansa tuntemisessa.
Ryhdy CBN:n kumppaniksi soittamalla ruudun numeroon -
tai osoitteessa cbn.com, niin lähetämme tuotteen.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Usein kannamme taakkaa menneisyydestä.
Se vaikuttaa elämässämme kaikkeen ja kaikkiin.
Se estää meitä löytämästä todellista onnea.
Jumala ei tarkoittanut meitä elämään näin.
Voit vapautua taakastasi.
Jumalan anteeksianto muuttaa elämän.
Soita meille.
Hei taas. Israelissa arkeologit ovat löytäneet esineen, -
jolla voi olla yhteys Salomoon. Emily Jones jatkaa Jerusalemista.
ISRAELIN UUTISKATSAUS
Tervetuloa seuraamaan katsausta Israeliin ja Lähi-itään.
Saksan presidentti pyysi anteeksi perheiltä Münchenin tragediaa.
Palestiinalaiset tappoivat 11 israelilaisurheilijaa -
olympialaisissa 1972.
Presidentti pahoitteli sitä, ettei maa pystynyt puolustamaan -
panttivangeiksi joutuneita urheilijoita ja epäonnistui pelastusyrityksessä.
Pyydän anteeksi riittämättömiä turvatoimia Münchenissä, -
tilanteen puutteellista hoitamista ja sitä, että tilanne pystyi kehkeytymään.
Saksa hiljattain päätti korvauskiistan uhrien perheiden kanssa -
ja osoitti heille kunnioitusta muistotilaisuudessa Münchenissä.
Daavidin kaupunkia kaivavat arkeologit ovat löytäneet norsunluun palasia -
Salomon temppelin ajalta Jerusalemista.
Löytö on ensimmäinen laatuaan Jerusalemissa.
Norsunluu oli muinoin arvokkaampaa kuin kulta.
Raamatun mukaan Salomon valtaistuin oli päällystetty sillä.
Tämän norsunluun arvellaan kuuluneen merkkihenkilölle.
Rakennus kuului jollekin silmäätekevälle, -
ehkä papille, hallitusmiehelle tai kuninkaalliselle.
Rakennus tuhoutui luultavasti tulipalossa -
Babylonin hyökättyä 586 eKr.
Laatat ovat peräisin afrikannorsusta. Ne on valmistettu Assyriassa.
Ne oli luultavasti hallitusmiesten välinen lahja.
Vuosikymmeniä sitten kadonnut muinainen papyrus palasi Israeliin, -
kiitos Israelin tiedustelun.
Tutkijat jäljittivät papyruksen Montanaan.
Amerikkalainen luovutti sen Israelille.
Papyrus myytiin antiikkikauppiaalle vuonna 1956.
Papyruksella on katkelma kirjeestä ja raamatullinen nimi Ismael.
Tiedämme kirjeen vastaanottajan nimen.
Nimi on Ismael.
Ensimmäisellä rivillä sanotaan "Ismaelille lähetä."
Käsketään tai pyydetään siis lähettämään jokin tavara.
Emme tiedä, mitä. Papyruksesta puuttuu reunat, -
ja teksti ei ole kokonainen.
Ensimmäisen temppelin ajalta on vain kaksi muuta fragmenttia.
Kiitos seurasta.
Lisää samankaltaisia juttuja on osoitteessa cbnnews.com.
Kiitos, Emily. Tässä kaikki. Näkemiin ja Jumalan siunausta!
Suomennos: Marianne Tenetz